rejauldu/bengali-wikipedia huggingface dataset:
ম্যাডাম ফুলি ১৯৯৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন শহীদুল ইসলাম খোকন। কাহিনী এবং চিত্রনাট্য লিখেছেন শহীদুল ইসলাম খোকন এবং সংলাপ লিখেছেন কাজি মোরশেদ। এতে মূল চরিত্রে অভিনয় করেছেন ববিতা, সিমলা, আলেকজান্ডার বো, হুমায়ুন ফরীদি, এটিএম শামসুজ্জামান ও খলিল উল্লাহ খান। এই সিনেমার মাধ্যমে চিত্রনায়িকা সিমলা ও চিত্রনায়ক আলেকজান্ডার বোর চলচ্চিত্রে অভিষেক ঘটে। এটি একটি নারী কেন্দ্রীক বা নারীপ্রধান গল্পের সিনেমা। এই চলচ্চিত্রে অভিনয়ের মাধ্যমে সিমলা তার অভিষেক চলচ্চিত্রেই শ্রেষ্ঠ অভিনেত্রীর জাতীয় চলচ্চিত্র পুরস্কার লাভ করেন। এছাড়া এটিএম শামসুজ্জামান শ্রেষ্ঠ কৌতুক অভিনেতার বিভাগে জাতীয় চলচ্চিত্র পুরস্কার লাভ করেন।   কাহিনী সংক্ষেপ  ফুলি (সিমলা) একজন অশিক্ষিত গ্রামের মেয়ে। সে তার বৃদ্ধা মায়ের সাথে গ্রামের একটি কুঁড়েঘরে বাস করে। মৃগী আক্রান্ত হয়ে গ্রামের একজন প্রভাবশালী ব্যক্তি পানিতে ডুবে মারা যেতে চলেছিলেন এসময় ফুলি দেখতে পেয়ে তার জীবন বাচাঁয়। প্রভাবশালী ব্যক্তি তার উপর খুব কৃতজ্ঞ হয় এবং প্রতিদান সরুপ তার পুত্রের সাথে বিবাহ দেয়। তবে তার ছেলে সোহেল (আলেকজান্ডার বো) ফুলিকে তার স্ত্রী হিসেবে মেন নেয় না এবং সে ফ্যানসি নামের অন্য একটি মেয়েকে ভালোবাসে। ফুলি বিয়ের পরে স্বামীর সাথে একত্রে বসবাস করতে ঢাকায় আসে। সোহেল তাকে স্ত্রী হিসাবে যথাযথ অধিকার দেয় না। দেখতে অসুন্দর ও গেয়ে বলে বন্ধুদের দ্বারা অপমানিত হয়। ঘটনাচক্রে সে হারিয়ে যায় এবং তার মা সালমার কাছে তাকে খুঁজে পায়। সালমা (ববিতা) তাকে আধুনিক ও চতুর হতে শিখিয়ে ফিরে আসার শিক্ষা দেয়।  একজন নিরক্ষর গ্রামীণ মেয়ে তার স্বামীর অধিকার পাওয়ার জন্য নিজেকে আধুনিক ও চতুর পরিণত করে। পরে তার স্বামী তাতে ফিরে পেতে আগ্রহী হয়ে ওঠে।   শ্রেষ্ঠাংশে   আলেকজান্ডার বো - মিজানুর রহমান সোহেল  সিমলা- ফুলি/সিমলা  মিশেলা - ফ্যান্সি  ববিতা - সালমা  হুমায়ুন ফরিদী- কালাম আলী  এটিএম শামসুজ্জামান - বাবা  শেখ আবুল কাশেম মিঠুন - শহীদ  খলিল উল্লাহ খান - মতবর  রাশেদা চৌধুরী - রহিমা  জ্যাকি আলমগীর - কুদ্দুস  সুরুজ বাঙ্গালী -   ববি - পুলিশ ইন্সপেক্টর  ইলিয়াস কোবরা - কোবরা  কবির খা  মেঘলা  আন্না  মাষ্টার মিতু   সঙ্গীত  ম্যাডাম ফুলি ছায়াছবিটির সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার। গানে কণ্ঠ দিয়েছেন খান আসিফ আগুন, ডলি সায়ন্তনী ও তন্নী।   গানের তালিকা    পুরস্কার  ম্যাডাম ফুলি চলচ্চিত্রটি ২৪তম জাতীয় চলচ্চিত্র পুরস্কারের আসরে দুটি বিভাগে জাতীয় চলচ্চিত্র পুরস্কার অর্জন করে।    পুরস্কার  বিভাগ  বিজয়ীসুত্রজাতীয় চলচ্চিত্র পুরস্কার  শ্রেষ্ঠ অভিনেত্রী  সিমলাজাতীয় চলচ্চিত্র পুরস্কার  শ্রেষ্ঠ কৌতুক অভিনেতা  এটিএম শামসুজ্জামান   তথ্যসূত্র    বহিঃসংযোগ   বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯৯-এর মারপিটধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আলম খান সুরারোপিত চলচ্চিত্র বিষয়শ্রেণী:শহীদুল ইসলাম খোকন পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র
রেণুকা চৌধুরি (তেলুগু : రేణుక చౌదరి) হলেন একজন বিশিষ্ট ভারতীয় রাজনীতিবিদ এবং বর্তমানে কেন্দ্রীয় মন্ত্রিসভার অন্যতমা সদস্যা। ইনি ২০০৬ সালের জানুয়ারি থেকে ভারত সরকারের মহিলা ও শিশুকল্যাণ বিভাগের ভারপ্রাপ্ত রাষ্ট্রমন্ত্রী।   রাজনৈতিক কর্মজীবন  বেঙ্গালুরু বিশ্ববিদ্যালয় থেকে শিল্প মনস্তত্ত্ব বিষয়ে স্নাতকোত্তর ডিগ্রি লাভ করার পর ১৯৮৪ খ্রিষ্টাব্দে তেলুগু দেশম পার্টিতে যোগদানের মধ্য দিয়ে রেণুকা চৌধুরির রাজনৈতিক জীবনের সূচনা হয়। ১৯৮৬ সাল থেকে ১৯৯৮ সাল পর্যন্ত পর পর দু'বার তিনি রাজ্যসভার সদস্য হিসেবে নির্বাচিত হন। সেই সময় তিনিই ছিলেন তেলুগু দেশম পার্টির মুখ্য কার্য নির্বাহক। ১৯৯৮ সালে তিনি তেলুগু দেশম পার্টি ত্যাগ করে ভারতীয় জাতীয় কংগ্রেসে যোগদান করেন। এরপর ১৯৯৯ এবং ২০০৪ সালে তিনি ত্রয়োদশ এবং চতুর্দশ লোকসভায় ভারতীয় জাতীয় কংগ্রেসের সাংসদ হিসেবে নির্বাচিত হন।   পাদটীকা    বহিঃসংযোগ   Official biographical sketch in Lok Sabha website  Court orders framing of charges against Renuka   পণপ্রথা বিরোধী আন্দোলনে রেণুকা  বিষয়শ্রেণী:ত্রয়োদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:তেলেঙ্গানার ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৫৪-এ জন্ম বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেলুগু রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:তেলুগু দেশম পার্টির রাজনীতিবিদ বিষয়শ্রেণী:অন্ধ্রপ্রদেশের রাজ্যসভা সদস্য বিষয়শ্রেণী:অন্ধ্রপ্রদেশের লোকসভা সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:রাজ্যসভার নারী সদস্য বিষয়শ্রেণী:ওয়েলহাম গার্লস স্কুলের প্রাক্তন শিক্ষার্থী বিষয়শ্রেণী:অন্ধ্রপ্রদেশের রাজনীতিতে নারী বিষয়শ্রেণী:তেলেঙ্গানার রাজনীতিতে নারী
পান্ধরকাওদা () ভারতের মহারাষ্ট্র রাজ্যের ইয়াভাতমাল জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে পান্ধরকাওদা শহরের জনসংখ্যা হল ২৬,৫৬৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে পান্ধরকাওদা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
পর্তুগাল প্রথম অলিম্পিক গেমসে অংশগ্রহণ করে ১৯১২ সালে। অভিষেকের পর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। প্রথম দিক থেকে, অলিম্পিক কমিটি অব পর্তুগাল জাতীয় অলিম্পিক কমিটি হিসাবে আন্তর্জাতিক অলিম্পিক কমিটির প্রতিনিধিত্ব করে আসছে। শীতকালীন অলিম্পিক গেমসে পর্তুগাল ১৯৫২ সালে প্রথম অংশগ্রহণ করেছিল। এবং অধিকাংশ শীতকালীন গেমসে তারা অংশগ্রহণ করতে পারেনি।  ২০১২ গ্রীষ্মকালীন অলিম্পিক পর্যন্ত ৩৬ জন পর্তুগিজ ক্রীড়াবিদ সর্বমোট ২৩টি পদক জিতেছে। ৪টি স্বর্ণ পদক সহ সবচেয়ে বেশি পদক জিতেছে দৌড়বাজীতে।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ৬  ০  ০  ০  ০  –   ১৩  ০  ০  ০  ০  –   ৩০  ০  ০  ১  ১  ২৩   ৩১  ০  ০  ১  ১  ৩২   ৬  ০  ০  ০  ০  –   ১৯  ০  ০  ১  ১  ৩০   ৪৮  ০  ১  ১  ২  ২৬   ৭১  ০  ০  ১  ১  ৪০   ১১  ০  ০  ০  ০  –   ৬৫  ০  ১  ০  ১  ৩২   ২০  ০  ০  ০  ০  –   ২০  ০  ০  ০  ০  –   ৩১  ০  ০  ০  ০  –   ১৯  ০  ২  ০  ২  ৩০   ১১  ০  ০  ০  ০  –   ৩৮  ১  ০  ২  ৩  ২৩   ৬৫  ১  ০  ০  ১  ২৯   ৯০  ০  ০  ০  ০  –   ১০৭  ১  ০  ১  ২  ৪৭   ৬১  ০  ০  ২  ২  ৬৯   ৮১  ০  ২  ১  ৩  ৬০   ৭৭  ১  ১  ০  ২  ৪৬   ৭৭  ০  ১  ০  ১  ৬৯                 সর্বমোট  ৪  ৮  ১১  ২৩  ৬৫   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ১  ০  ০  ০  ০  –১৯৫৬–১৯৮৪  অংশগ্রহণ করেনি   ৫  ০  ০  ০  ০  –  অংশগ্রহণ করেনি   ১  ০  ০  ০  ০  –   ২  ০  ০  ০  ০  –  অংশগ্রহণ করেনি    ১  ০  ০  ০  ০  –   ১  ০  ০  ০  ০  –   ২  ০  ০  ০  ০  –                   সর্বমোট  ০  ০  ০  ০  –   গ্রীষ্মকালীন ক্রীড়া অনুযায়ী পদক     ৪  ২  ৪  ১০   ০  ২  ২  ৪   ০  ১  ০  ১   ০  ১  ০  ১   ০  ১  ০  ১   ০  ১  ০  ১   ০  ০  ৩  ৩   ০  ০  ১  ১   ০  ০  ১  ১ সর্বমোট  ৪  ৮  ১১  ২৩   আরও দেখুন   অলিম্পিকে পর্তুগালের পতাকাবাহীদের তালিকা  প্যারালিম্পিকে পর্তুগাল  পর্তুগালে ক্রীড়া   বহিঃসংযোগ
কাঙ্কের রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শেষ রাজা একীভূতকরণের দলিল স্বাক্ষরের দ্বারা রাজ্যটিকে ভারতীয় অধিরাজ্যে অন্তর্ভুক্তির ক্ষেত্রে সম্মতি দেন৷  কাঙ্কের রাজ্য বস্তার রাজ্যের উত্তর দিকে অবস্থিত ছিল, যদিও বস্তার রাজ্যের উত্তর-পূর্ব দিক থেকে প্রবাহিত হতো মহানদী নদী। এটি মূলত পর্বতসঙ্কুল ঘন অরণ্যে আবৃত অঞ্চল। জঙ্গলে পাওয়া যেত শাল, সেগুন, সতীশাল, বিজয়সারের মত বৃক্ষ। ১৮৮১ জনগণনা অনুসারে এই রাজ্যের জনসংখ্যা ছিল ৬৩,৬১০, ১৯০১ খ্রিস্টাব্দের মধ্যে তা বেড়ে ১,০৩,৫৩৬ জন হয়, যার মধ্যে অধিকাংশই ছিলেন গোণ্ড। বর্তমান ছত্তিশগড় রাজ্যের অন্তর্গত কাঙ্কের জেলার কাঙ্কের শহরটি ছিল এই রাজ্যের রাজধানী, রাজনিবাস এবং প্রশাসনিক সদর দপ্তর। রাজ্যটির প্রচলিত ভাষা গুলি ছিল ছত্তিশগড়ী এবং গোণ্ডি ভাষা। Imperial Gazetteer of India, v. 14, p. 402.   ইতিহাস  রাজ্যটির প্রাচীন ইতিহাস অস্পষ্ট। জনশ্রুতি অনুসারে খ্রিস্টীয় দ্বিতীয় শতাব্দীতে সাতবাহন সাম্রাজ্য সাতবাহন সাম্রাজ্যের রাজা রাজা সাতকর্ণী এই রাজ্যটির পত্তন ঘটান।Hunter, Sir William Wilson. The Imperial Gazetteer of India. London: Trübner & co., 1885 ১৮০৯ খ্রিস্টাব্দে রাজ্যটির নাগপুরের মারাঠাদের দ্বারা অধিকৃত হলে‌ কাঙ্কেরের রাজাকে গদিচ্যুত এবং ক্ষমতাচ্যুত করা হয়। ১৮১৮ খ্রিস্টাব্দে ব্রিটিশদের নিকট মারাঠা সাম্রাজ্যের পরাজয় হলে নাগপুর রাজ্য একটি ব্রিটিশ করদ রাজ্যে পরিণত হয় এবং তারা ৫০০ ভারতীয় মুদ্রার বিনিময়ে স্থানীয় রাজাকে আবার সিংহাসনে বসান। ১৮২৩ খ্রিস্টাব্দ থেকে কাঙ্কেরের রাজা সরাসরি ব্রিটিশদের করদে পরিণত হয়।   ব্রিটিশ শাসনকালে ছত্রিশগড় রাজ্য এজেন্সির অন্তর্গত ২৬ টি দেশীয় রাজ্যের মধ্যে এটি ছিল একটি। ১৯৪৭ খ্রিস্টাব্দে ১৫ই আগস্ট ভারতের স্বাধীনতার দিন রাজ্যটির শেষ শাসক ভানুপ্রতাপ দেও এটির ভারতের সংযুক্তিকরণের পক্ষে স্বাক্ষর করেন। Princely States of India K-Z  শাসকবর্গ  কাঙ্কের রাজ্যে শাসকরা মহারাজাধিরাজ উপাধিতে ভূষিত হতেন।    .... – ১৭২৯ ঘুরসাই দেও  ১৭২৯ – ১৭৭৫ হরপাল দেও  ১৭৭৫ – .... ধীরাজ সিংহ দেও  .... – .... রামরাজ সিংহ দেও  .... – ১৮০২ স্যামসাং ভদেও  ১৮০২ – ১৮০৯ ভূপ দেও  ১৮০৯ – ১৮১৮ নাগপুর দ্বারা অধিগ্রহণ  ১৮১৮ – ১৮৩৯ ভূপ দেও  ১৮৩৯ – ১৮৫৩ পদ্ম দেও  ডিসেম্বর ১৮৫৩ – মে ১৯০৩ নরহর দেও  ৯ মে ১৯০৩ – ৮ জানুয়ারি ১৯২৫ লালকমল দেও  ৮ জানুয়ারি ১৯২৫ – ১৫ আগস্ট ১৯৪৭ ভানুপ্রতাপ দেও   তথ্যসূত্র   বিষয়শ্রেণী:ছত্তিশগড়ের ইতিহাস বিষয়শ্রেণী:ছত্তিসগড়ের দেশীয় রাজ্য বিষয়শ্রেণী:২য় শতাব্দীতে ভারতে প্রতিষ্ঠিত বিষয়শ্রেণী:ভারতের দেশীয় রাজ্য বিষয়শ্রেণী:কাঙ্কের জেলা বিষয়শ্রেণী:১৯৪৭-এ ভারতে বিলুপ্ত বিষয়শ্রেণী:১৪শ শতাব্দীতে প্রতিষ্ঠিত রাষ্ট্র ও অঞ্চল বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল
আবদুল মোনেম সুগার রিফাইনারি লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি ঈগলু সুগার (Igloo Sugar) নামে প্রচলিত।   অবস্থান  বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সোনারগাঁওয়ের মেঘনা ঘাট এলাকায় এই শিল্প কমপ্লেক্সটি অবস্থিত।   ইতিহাস  ২০০৬ সালে এই শিল্প প্রতিষ্ঠানটি স্থাপিত হয়।   অবকাঠামো  এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।   উৎপাদন ক্ষমতা  এই মিলটি আমদানীকৃত র' সুগার থেকে দৈনিক ১,০০০ মে. টন এবং বার্ষিক ৩ লাখ মেট্রিক টন পরিশোধিত চিনি উৎপাদনে সক্ষম।   উৎপাদিত পণ্য  আবদুল মোনেম সুগার রিফাইনারি মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১৪ শতাংশ এককভাবে পূর্ণ করে।   আরও দেখুন   বাংলাদেশের চিনি কলের তালিকা   তথ্যসূত্র    বহিঃসংযোগ   আবদুল মোনেম সুগার রিফাইনারি লিমিটেড -এর ওয়েব সাইট।  বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:২০০৬-এ প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:নারায়ণগঞ্জ জেলা
ইসলামিক কেন্দ্র হামবুর্গ () জার্মানি এবং ইউরোপের প্রাচীনতম মসজিদগুলোর মধ্যে একটি। ১৯৫০–এর দশকের শেষদিকে উত্তর জার্মানির হামবুর্গের একদল ইরানি অভিবাসী এবং ব্যবসায়ীরা এই মসজিদকে পশ্চিমা বিশ্বের অন্যতম শীর্ষস্থানীয় ইসলামী কেন্দ্রে রূপান্তরিত করে।  বহু শীর্ষস্থানীয় ইরানি ধর্মতত্ত্ববিদ ও রাজনীতিবিদ (আয়াতুল্লাহ বেহেস্তি, আয়াতুল্লাহ মোহাম্মদ মোজতাহেদ শাবেস্তরী বা মোহাম্মদ খাতামি সহ) এখানে বেশ সময় (প্রায় শত বছর) অতিবাহিত করেছেন, পশ্চিমা বিজ্ঞান ও দর্শন বিষয়ে অধ্যয়ন করেছেন এবং ইসলামের পশ্চিমা মূল্যবোধে অবদান রেখেছেন।   ইতিহাস  ১৯৫৩ সালে আটলান্টিক হোটেলে (হামবুর্গ) অনুষ্ঠিত এক বৈঠককালে জার্মানির একদল ইরানি বাসিন্দা তাদের নিজস্ব ধর্মীয় কেন্দ্র প্রতিষ্ঠার প্রয়োজনীয়তা নিয়ে আলোচনা করেছিল। অতঃপর প্রয়াত গ্র্যান্ড আয়াতুল্লাহ সাইয়েদ হুসেন বোরুজেরদীকে তাঁর কাছে সাহায্য চেয়ে একটি চিঠি পাঠানো হয়েছিল; গ্র্যান্ড আয়াতুল্লাহ এই পরিকল্পনার সাথে একমত হয়ে এই কেন্দ্রের জন্য এক লক্ষ রিয়াল দান করেছিলেন। ১৯৬০ সালে এই মসজিদের নির্মাণ কাজ শুরু হয়েছিল এবং ১৯৬৫ সালের মধ্যাংশে শেষ হয়েছে। একই বছরে আয়াতুল্লাহ মোহাম্মদ বেহেস্তিকে এই কেন্দ্রের নেতৃত্ব দেওয়ার জন্য নিয়োগ দিয়েছিলেন।  ১৯৭০–এর দশকে কেন্দ্রটি শাহের বিরুদ্ধে পশ্চিমে ইরানি শিক্ষার্থীদের রাজনৈতিক উত্থান আনতে গুরুত্বপূর্ণ ভূমিকা পালন করেছিল এবং শেষ পর্যন্ত ইরানি বিপ্লবে ভূমিকা রেখেছিল।  ২০০৭ সালে, কেন্দ্রটি ইউরোপে প্রথম শিয়া ইউনিয়ন চালু করার ঘোষণা দিয়েছে।1st Shia Union launched in Europe  Press TV, April 22, 2007   পরিচালক   হোজ্জাতুলিস্লাম মহাগেঘি (১৯৫৫–১৯৬৫)  হোজ্জাতুলিস্লাম মোহাম্মদ বেহেস্তি (১৯৬৫–১৯৭০)  হোজ্জাতুলিস্লাম মোহাম্মদ মোজতাহেদ শাবেস্তারি (১৯৭০–১৯৭৮)  হোজ্জাতুলিস্লাম মোহাম্মদ খাতামি (১৯৭৮–১৯৮০)  হোজ্জাতুলিস্লাম মোহাম্মদ রেজা মোগাদ্দাম (১৯৮০–১৯৯২)  হোজ্জাতুলিস্লাম মোহাম্মদ বাঘের আনসারী (১৯৯২–১৯৯৮)  হোজ্জাতুলিসলাম রেজা হোসেইনি নাসাব (১৯৯৮–২০০৩)  হোজ্জাতুলিসলাম সাইয়েদ আব্বাস হোসেইনি গাইমগামি (২০০৩–২০০৯)  হোজ্জাতুলিসলাম রেজা রামেজানী গিলানী (২০০৯–২০১৮)  হোজ্জাতুলিস্লাম মোহাম্মদ হাদি মোফাত্তেহ (আগস্ট ২০১৮–বর্তমান)   আরো দেখুন    জার্মানিতে ইসলাম  ইউরোপের মসজিদের তালিকা   তথ্যসূত্র    বহিঃসংযোগ    অফিসিয়াল ওয়েবসাইট (জার্মান ভাষায়)   অফিসিয়াল ওয়েবসাইট (ইংরাজীতে)  একটি সংক্ষিপ্ত ইতিহাস, হামবুর্গ ইসলামিক সেন্টার  বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:গম্বুজসহ মসজিদ বিষয়শ্রেণী:শিয়া মসজিদ বিষয়শ্রেণী:জার্মানির মসজিদ বিষয়শ্রেণী:২০শ শতাব্দীর ইউরোপের মসজিদ
থাম্ব|জল্লাদখানা বধ্যভূমির সম্মুখভাগ জল্লাদখানা বধ্যভূমি বা পাম্পহাউজ বধ্যভূমি ঢাকার মিরপুর-১০ নম্বরে অবস্থিত বাংলাদেশের অন্যতম একটি বধ্যভূমি। ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি বাহিনী কর্তৃক নিরীহ বাঙালিদের নির্যতনের পর এখানেই গণকবর দেওয়া হয়েছিল। এটি বাংলাদেশের সবচেয়ে বড় বধ্যভূমিগুলোর একটি।  ঘটনা স্বাধীনতা যুদ্ধের সময় মিরপুরের বিহারী অধ্যুষিত এলাকাগুলো সাধারণত বধ্যভূমিতে পরিণত হয়েছিল। ১৯৭১ সালের স্বাধীনতা যুদ্ধের সময় বাঙ্গালিদের পাকিস্তানি হানাদার বাহিনী ও তাদের এদেশীয় দোসর বিহারি, রাজাকার, আলবদর, আল-শামস ,তাদের ট্রেনিং প্রাপ্ত জল্লাদ দিয়ে জবাই করে বড় বড় সেফটি ট্যাঙ্কির ভিতরে ফেলে রাখত।  এ বধ্যভূমি থেকে ৭০টি মাথার খুলি, ৫৩৯২টি অস্থিখণ্ড, মেয়েদের শাড়ি, ফ্রক, ওড়না, অলংকার, জুতা, তসবিসহ শহীদদের ব্যবহার্য নানা জিনিসপত্র উদ্ধার করা হয়েছিল।জল্লাদখানা বধ্যভূমি,কালেরকণ্ঠ  বর্তমান অবস্থা thumb|ফলক ১৯৯৮ সালে তৎকালীন সরকার দেশের বধ্যভূমিগুলো চিহ্নিতকরণ ও সংস্কারের প্রকল্প গ্রহণ করে এবং ১৯৯৯ সালের ১৫ই নভেম্বর বাংলাদেশ সেনাবাহিনী-এর ৪৬ স্বতন্ত্র পদাতিক ব্রিগেড এর সহযোগিতায় মিরপুরের দুটি জায়গায় খননকাজ চালায় মুক্তিযুদ্ধ যাদুঘর ও দুটি বধ্যভূমি আবিষ্কার করে। এরপর এ দুটিসহ পুরো মিরপুরে মোট চারটি বধ্যভূমি চিহ্নিত করা হয়।  ২০০৮ সালে তৎকালীন সরকার পুনরায় জল্লাদখানা কর্মসূচি শুরু করে এবং স্থপতি ও কবি রবিউল হুসাইন এর সার্বিক পরিকল্পনায় মুক্তিযুদ্ধ জাদুঘর এর প্রচেষ্টায় তৈরি করা হয় জল্লাদখানা বধ্যভূমি স্মৃতিপীঠ।http://www.samakal.com.bd/print_edition/print_news.php?news_id=352485&pub_no=1446 এর পূর্বপাশে রয়েছে টেরাকোটা ইট ও লোহার সমন্বয়ে তৈরি শিল্পী রফিকুন নবী ও মুনিরুজ্জামান এর যুগ্মভাবে করা একটি ভাস্কর্য “জীবন অবিনশ্বর”।http://bd-pratidin.com/old/?view=details&archiev=yes&arch_date=01-12-2011&type=single&pub_no=572&cat_id=3&menu_id=16&news_type_id=1&index=1 ২০০৭ সালের ২১ জুন এই স্থাপনাটির দ্বার উন্মোচন করা হয়।  চিত্রশালা  thumb|জল্লাদখানা বধ্যভূমি, মিরপুর, ঢাকা   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:বাংলাদেশের বধ্যভূমি বিষয়শ্রেণী:গণকবর বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:বাংলাদেশের ইতিহাস জাদুঘর বিষয়শ্রেণী:ঢাকার জাদুঘর বিষয়শ্রেণী:বাংলাদেশের সামরিক ইতিহাস বিষয়শ্রেণী:গণ কবর
১৯৬৫ সালের ভারত-পাকিস্তান যুদ্ধে সেবার স্বীকৃতিস্বরূপ সামরিক কর্মী এবং পুলিশ ও আধাসামরিক বাহিনীর সদস্যদের রক্ষা পদক প্রদান করা হয়েছিল।   নকশা    পতক  পদকটি বৃত্তাকার, কিউপ্রো-নিকেল দিয়ে তৈরি, ব্যাস ৩৫ মিমি। এটির সম্মুখ পার্শে ২২ মিমি উচ্চতার জাতীয় প্রতীক এমবস করা রয়েছে। এর বিপরীত দিকে মাঝখানে উদীয়মান সূর্যের নীচে দুপাশে লরেল স্প্রে এবং এর উপরে লিপি এমবস করা হয়েছে।   ফিতা  ফিতাটি কমলা রঙের। লাল, গাঢ় নীল এবং হালকা নীল রঙের তিনটি উল্লম্ব ডোরা দ্বারা চারটি সমান অংশে বিভক্ত যার প্রতিটির প্রস্থ ৩ মিমি। পুরস্কারটি মরণোত্তর দেওয়া যেতে পারে।   তথ্যসূত্র   বিষয়শ্রেণী:ভারতের সামরিক পুরস্কার ও সম্মাননা
ধাঙ্কার গ্রাম ( দাঙ্কার, ড্রাঙ্খার; Brang-mkhar or Grang-mkhar) একটি বিশাল উঁচু গ্রাম যেটি ভারতের হিমাচল প্রদেশের স্পিতি উপত্যকার রাজধানী ছিল।  এই গ্রামটি সমুদ্রপৃষ্ঠ থেকে ৩,৮৯৪মি (১২,৭৭৪ফুট), টাবো, আর কাজা,হিমাচল প্রদেশ ।গ্রামের ওপরেস্থানীয় মঠ ধাঙ্কার গোম্পফা।  স্পিতির পুরানো রাজধানী ধাঙ্কার(৩৮৭০মি) খাড়া পাহাড়ের ওপর একটি বড় গ্রাম ,মূল উপত্যকায় পৃথক ভাবে দৃশ্যমান এবং সিধে চুড়ায় গিয়ে শেষ হয়েছে ......। এটি স্পিতি নদীর থেকে ৩০০মি উঁচুতে।  সিচলিং এর উপর স্পিতি নদীর বাম তীরে এই গ্রামটি ,এখানে নদী অপেক্ষাকৃত চওড়া।সম্ভবত একদা এখানে একটি দুর্গ ছিল ,কিন্তু তার কোন চিহ্ন পাওয়া যায় না, কেবল পাহারের ওপরে একটি বড় বাড়ীর মতন কিছু দেখা যায়। ধাঙ্কার বহুকাল ধরে স্পিতির রাজধানী ছিল ,আধুনিক যুগের প্রয়োজন পর্যন্ত ,পরে কাজা তে রাজধানী স্থানান্তরিত হয়। শৈলশিরায় অবস্থিত হওয়ার দরুন এই জায়গাটির থেকে পাহাড়া দেয়া  খুব সহজ ছিল। কথিত আছে আক্রমণকারীদের ওপরের মঠে অথবা উঁচু বাড়িতে বসে লামাগণ কীভাবে পাথর ছুড়তেন ।বুলেটের সময়ের আগে জীবন কত সহজ ছিল।সমস্ত জায়গাটি ছবির মত সুন্দর। আগে  পাথর কেটে কেটে বানান মহলে রাস্তা হয় গ্রামের ভাঁড়ারঘর অথবা অতিথিশালায় যেত। সাততলা বাড়িও ছিল ঢালের ওপর। এখন এই অঞ্চলটি  অমসৃণ জীপ চলার রাস্তার সঙ্গে যুক্ত আছে এবং  কাজার থেকে ২৭কিমি দূর। ধাঙ্কারের পশ্চিমের দিকে  পিন উপত্যকা Spiti:Adventures in the Trans-Himalaya. Harish Kapadia. Second Edition. 1999. Indus Publishing House, New Delhi, p. 76.  thumb|left|ধাঙ্কার গ্রামের নিচে স্থানীয় মহিলা thumb|300px|ধাঙ্কার গ্রাম ও গোম্পা thumb|left|ধাঙ্কার গ্রামে জল চালিত প্রার্থনা-চক্র(প্রেয়ার হুইল) thumb|300px|ধাঙ্কার গ্রামের ওপরে ধাঙ্কার লেক ও মানেরাং পর্বতমালা  তথ্যসূত্র   বিষয়শ্রেণী:লাহুল এবং স্পিতি জেলার গ্রাম
কমলেশ্বর মুখোপাধ্যায় হলেন একজন ভারতীয় চলচ্চিত্র পরিচালক, অভিনেতা এবং চিকিৎসক। তিনি প্রধানত বাংলা ভাষার চলচ্চিত্রে কাজ করেন। ২০১১ সালের উড়ো চিঠি চলচ্চিত্র পরিচালনার মাধ্যমে পরিচালক হিসেবে আত্মপ্রকাশ করেন। তার পরিচালিত উল্লেখযোগ্য চলচ্চিত্রের মধ্যে রয়েছে চাঁদের পাহাড় (২০১৩), মেঘে ঢাকা তারা (২০১৩), আমাজন অভিযান (২০১৭) ও ককপিট (২০১৭)।   প্রাথমিক জীবন এবং শিক্ষা   কমলেশ্বর মুখোপাধ্যায় প্রশিক্ষণের মাধ্যমে একজন চিকিৎসক । তিনি কলকাতার সেন্ট লরেন্স হাই স্কুলে পড়াশোনা করেছেন এবং তিনি মেডিকেল কলেজ ও হাসপাতাল, কলকাতা থেকে এমবিবিএস সম্পূর্ণ করেন। তিনি চিকিৎসা পেশা থেকে প্রথমে গ্রুপ থিয়েটার, তারপর বিজ্ঞাপন জগতে এবং তারপর চলচ্চিত্র নির্মাণে পাড়ি জমান। বিজ্ঞাপনচিত্র নির্মাতা হিসেবে কাজ করার পর, নটবর নট আউট (২০১০) চলচ্চিত্রের সংলাপ, চিত্রনাট্য এবং গান লিখেছেন ।   কর্মজীবন   তিনি একজন বিজ্ঞাপন নির্মাতা হিসেবে তার কর্মজীবন শুরু করেন। তিনি অমিত সেনগুপ্ত পরিচালিত নটবর নট আউট চলচ্চিত্রের চিত্রনাট্য লেখেন। তার প্রথম চলচ্চিত্র ২০১১ সালের উড়ো চিঠি। এতে ১২টি ভিন্ন গল্পের ওপর ১২টি মেসেজ দেয়া হয়েছে। তার পরের চলচ্চিত্রটি ২০১৩ সালে মুক্তি পায়। বিখ্যাত পরিচালক ঋত্বিক ঘটক-এর জীবনীনির্ভর এই চলচ্চিত্রটিও আগেরটির মত বক্স অফিস হিট না হলেও অত্যন্ত প্রশংসিত হয় এবং বহু আন্তর্জাতিক পুরস্কার লাভ করে। তিনি চেতনা নামক থিয়েটার-এর সদস্য।  ২০১৩ সালের বিভূতিভূষণ বন্দ্যোপাধ্যায়ের রোমাঞ্চকর উপন্যাস অবলম্বনে শ্রী ভেঙ্কটেশ ফিল্মস প্রযোজিত এবং বিখ্যাত অভিনেতা দেব অভিনীত তার তৃতীয় চলচ্চিত্র চাঁদের পাহাড়।  অভিনেতা হিসেবে তিনি অনেক চলচ্চিত্রে অভিনয় করেছেন। এছাড়াও তিনি একজন নাট্যকার, পরিচালক এবং কলকাতা ভিত্তিক নাট্যদল শৈলুশিকের প্রতিষ্ঠাতা সদস্য। তিনি ফটোগ্রাফি এবং কম্পিউটার গ্রাফিক্সেও প্রশিক্ষিত।   চলচ্চিত্র    বছর  শিরোনাম পরিচালকলেখকঅভিনেতামন্তব্য২০১০নটবর নট আউট ২০১১  উড়ো চিঠিপরিচালক হিসেবে অভিষেক ২০১৩  মেঘে ঢাকা তারামিশর রহস্যসাদাত মান্টো (ক্যামিও) চাঁদের পাহাড়২০১৪অভিশপ্ত নাইটিসংবাদ প্রতিবেদক  (ক্যামিও)খাদরাজীব, একজন ট্রেকারফোর্স২০১৫আরশিনগরসেলিম, একজন সঙ্গীত শিক্ষক১৩ নং তারাচাঁদ লেনঅন্য বসন্ত ২০১৬  ক্ষত ২০১৭চ্যাম্পরিপোর্টার শান্তনুমেঘনাদবধ রহস্য ককপিট শশীভূষণশশী বাবু হিসেবে আমাজন অভিযান ২০১৮কবীরআইপিএস দুলাল রায় চট্টোপাধ্যায়গুপ্তধনের সন্ধানেঝিনুকের বাবা অখিলেশ মজুমদারগুড নাইট সিটি২০১৯মুখোমুখীদুর্গেশগড়ের গুপ্তধনঝিনুকের বাবা অখিলেশ মজুমদারকিডন্যাপপত্রিকা অফিসের প্রধান হিসেবেপাসওয়ার্ড২০২০দ্বিতীয় পুরুষ২০২১অনুসন্ধান২০২২কিশমিশরোহিণীর বাবা অসীম সেনকর্ণসুবর্ণের গুপ্তধনঝিনুকের বাবা অখিলেশ মজুমদার২০২৩বর্ফী!মায়াএকটু সরে বসুন২০২৫আড়ি   ওয়েব ধারাবাহিক    মহামায়া (পরিচালক, ডাক্তার হিসাবে ক্যামিও); হইচই অরিজিনাল সিরিজ  দুজোন (অভিনেতা); হইচই অরিজিনাল সিরিজ  রক্তপলাশ (পরিচালক, অভিনেতা) ;ক্লিক অরিজিনাল সিরিজ  জনি বনি (অভিনেতা) ;ক্লিক অরিজিনাল সিরিজ  শাবাশ ফেলুদা (অভিনেতা) মগনলাল মেঘরাজ , জি৫  ছোটলোক (অভিনেতা), জি৫   তথ্যসূত্র    বহিঃসংযোগ     বিষয়শ্রেণী:বাঙালি চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র অভিনেতা
আবদুল্লাহ ইবনে' আমর ইবনুল আস। কুনিয়াত আবু মুহাম্মাদ, আবু আবদির রহমান ও আবু নুসাইর। তার পিতা প্রখ্যাত সেনানায়ক ও কূটনীতিবিদ হযরত ‘আমার ইবনুল’ আস ও মাতা রীতা বিনতু মুনাববিহ। তিনি রাসূলুল্লাহ এর একজন সাহাবা। তিনি আল-সাহিফাহ আল-সাদিকাহ ("সত্যবাদী স্ক্রিপ্ট", ) এর লেখক।এটি রাসূলুল্লাহ এর মুখ নিঃসৃত বাণীর সংকলন। (সর্বাধিক প্রসিদ্ধ মতে তিনি ৬৮৪ খ্রিষ্টাব্দ/৬৫ হিজরি সনে ‘ফুসতাত’ (মিসর) নগরে ৭২ বছর বয়সে ইনতিকাল করেন।)   আবদুল্লাহ তার পিতা আমর ইবনুল আসের পূর্বেই ইসলাম গ্রহণ করেন।নবী মুহাম্মাদ আবদুল্লাহ ইবনে' আমর ইবনুল আসকে তার জ্ঞানের কারণে পছন্দ করতেন।ক্রোধ বা শান্ত উভয় অবস্থায় রাসূলুল্লাহ এর মুখ থেকে যা কিছু বের হতো, তিনি সব কিছু লিখে রাখতেন। কোন কোন সাহাবা এমনটি না করার জন্য তাকে অনুরোধ জানিয়ে বলেন, উত্তেজিত অবস্থায় রাসূলুল্লাহর মুখ থেকে যা কিছু বের হয় তা না লেখা উচিত। বিষয়টি তিনি রাসূলুল্লাহর নিকট উত্থাপন করলেন। রাসূল বললেন, ‘তুমি আমার সব কথা লিখতে পার। সত্য ছাড়া অন্য কিছুই আমি বলতে পারিনা’। (মুসনাদে আহমদ, আল-ইসতিয়াব) আবু হুরাইরা রা। বলেন, আবদুল্লাহ ইবনে আমর তার চেয়ে বেশি জ্ঞানী ছিলেন। An Introduction to the Conservation of Hadith (In the Light of Sahifah Hammam ibn Munabbih), Dr. Hamidullah, Islamic Book Trust,   তার কাজ আল-সাহিফাহ আল-সাদিকাহ তার পরিবারের কাছে সংরক্ষিত ছিল। আহমদ ইবনে হান্বাল তার মূল্যবান মুসনাদে আহমাদ ইবনে হান্বাল গ্রন্থে আবদুল্লাহ ইবনে আমরের কাজকে অন্তর্ভুক্ত করেছেন।আবদুল্লাহ ইবন আমর বর্ণিত হাদীসের মধ্যে সতেরটি মুত্তাফাক আলাইহি, আটটি ইমাম বুখারি এবং বিশটি ইমাম মুসলিম এককভাবে বর্ণনা করেছেন।    তথ্যসূত্র    আসহাবে রাসূলের জীবনকথা (দ্বিতীয় খন্ড) - ড. মুহাম্মদ আবদুল মাবুদ (প্রফেসর ও চেয়ারম্যান,আরবী বিভাগ, ঢাকা বিশ্ববিদ্যালয়);  বিষয়শ্রেণী:৬৮৪-এ মৃত্যু বিষয়শ্রেণী:জন্মের সাল অজানা বিষয়শ্রেণী:৭ম শতাব্দীর আরব ব্যক্তি বিষয়শ্রেণী:পুরুষ সাহাবা বিষয়শ্রেণী:মিশরের উমাইয়া গভর্নর বিষয়শ্রেণী:হাদিস বর্ণনাকারী সাহাবা
উর্তি বা উটি হচ্ছে সাধারণত ছেগুনিয়াস গণের মাছগুলোর বাংলা নাম। এই তিন প্রজাতির মাছ দক্ষিণ এশিয়া এবং দক্ষিণপূর্ব এশিয়ায় পাওয়া যায়। এদের মস্তক চাপা পার্শ্বদিকে চ্যাপ্টা। উদর বেশ গোলাকার। তুন্ড ঝুলে থাকে, খাঁজ দ্বা রা একটি কেন্দ্রীয় ও দুটি পার্শ্বিয় লোবে বিভক্ত।   প্রজাতিসমূহ  বর্তমানে এই গণে গ্রহণযোগ্য তিন প্রজাতির মাছ রয়েছে:  বেইলে উর্তি Chagunius baileyi Rainboth, ১৯৮৬  দেশি উর্তি, Chagunius chagunio (F. Hamilton, ১৮২২) (Chaguni)  নিকোলসের উর্তি, Chagunius nicholsi (G. S. Myers, ১৯২৪)   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা   তথ্যসূত্র   বিষয়শ্রেণী:এশিয়ার মাছ